label_title: Kanadan Grand Prix 2007
label_desc: Kanadan Grand Prix 2007 (virallisesti Formula 1 Grand Prix du Canada 2007) oli Formula 1 -kauden kuudes osakilpailu, joka ajettiin 10. kesäkuuta Circuit Gilles Villeneuven katuradalla Kanadassa. Kilpailu oli yksi F1-historian tapahtumarikkaimmista. Kilpailu muistetaan erityisesti Lewis Hamiltonin uran ensimmäisestä voitosta, Robert Kubican hurjasta ulosajosta sekä lukuisista rangaistuksista ja turva-autosessioista.